

**Трансформаторлық шағын станцияларды республикалық меншiктен Астана қаласының коммуналдық меншiгiне беру туралы**

Қазақстан Республикасы Үкіметінің 2003 жылғы 10 желтоқсандағы N 1255 қаулысы

      "Мемлекеттiк мүлiктi мемлекеттiк меншiктiң бiр түрiнен екiншi түрiне беру ережесiн бекiту туралы" Қазақстан Республикасы Үкiметiнiң 2003 жылғы 22 қаңтардағы N 81 қаулысына сәйкес Қазақстан Республикасының Yкiметi қаулы етеді:

      1. Қазақстан Республикасының Президентi Іс басқармасының теңгерiмiндегi "Қазақстан Республикасы Президентiнiң "Шұбар" мемлекеттiк саяжайы" объектiсiнiң 1081 трансформаторлық шағын станциясы мен "195 пәтерлiк тұрғын үй кешенi" объектiсiнiң трансформаторлық шағын станциясын республикалық меншiктен Астана қаласының коммуналдық меншiгiне беру туралы Астана қаласы әкiмiнiң ұсынысы қабылдансын.

      2. Қазақстан Республикасы Президентiнiң Iс басқармасы (келiсiм бойынша) Қазақстан Республикасы Қаржы министрлiгiнiң Мемлекеттiк мүлiк және жекешелендiру комитетiмен және Астана қаласының әкiмдiгiмен бiрлесiп, заңнамада белгiленген тәртiппен трансформаторлық шағын станцияларды қабылдау-беру жөнiндегi қажеттi ұйымдастыру iс-шараларын жүзеге асырсын.

      3. Осы қаулы қол қойылған күнiнен бастап күшiне енедi.

*Қазақстан Республикасы*

*Премьер-Министрінің*

*мiндетiн атқарушы*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК